Gare Ettelbréck

D'Gare vun Ettelbréck ass eng Gare vun der Lëtzebuerger Eisebunn. Se läit tëscht der  (Rue Prince Henri / Rue de la Gare) an der Uelzecht an der Sektioun Ettelbréck an der Gemeng mam selwechten Numm.

D'Gare Ettelbréck gehéiert zu follgende Linne vum CFL-Zuchreseau:

 Lëtzebuerg - Ettelbréck - Ëlwen - Gäilech (Gouvy) - (Léck - Liers), (se läit tëscht der Gare Schieren an där vu Méchela),
 Lëtzebuerg - Ettelbréck - Dikrech (tëscht der Gare Schieren an dem Terminus Dikrech),
 Rodange - Esch-Uelzecht - Lëtzebuerg - Ëlwen (tëscht der Gare Schieren an där vu Méchela).

Se ass do dernieft nach Terminusgare vun de Gidderzich op der Linn vun / op Biissen.

Op de Quai 2 (Gleiser 1 an 3) féiert nëmmen eng Ënnerféierung mat Trapen, op déi Manéier ass d'Gare net fir Leit mat Rullstill ageriicht.

D'Gare Ettelbréck huet e Park & Rail-Parking mat 110 Parkplazen. Vun 2024 un , soll en neie Park-and-Ride-Parking zousätzlech Plaze bidden.

 Geschicht 
Déi éischt Ettelbrécker Gare gouf vun der Société royale grand-ducale des chemins de fer Guillaume-Luxembourg gebaut an ass 1862 opgaangen. Vun 1880 u war s'och Terminus vun der Atertlinn (vu Péiteng op Ettelbréck), bis déi Streck den 23. September 1967 zougemaach gouf. D'Gare vun Ettelbréck ass awer bis haut nach Terminus vun deem Deel vun der Streck (2b) dat nach besteet an iwwer déi nach Gidderzich op Colmer-Bierg an op Biissen (Neelfabréck) fueren.

Mat der Gratuitéit vum ëffentlechen Transport zu Lëtzebuerg sinn d'Guichete vun der  den 1. Mäerz 2020 fir zerguttst zougemaach ginn.

 Eng nei Gare fir Ettelbréck 
Den 9. Dezember 2014 huet d'Chamber mat 57 Jo- an 3 Nee-Stëmmen e Gesetz gestëmmt, dat et erlaabt, en neit Garëgebai, mat dobäi enger neier Busgare, neie Quaien, engem Park and ride mat 430 Plazen, an enger neier Stroossenënnerféierung ze bauen. D'Aarbechte sollten 2015/2016 ufänken a 5 Joer daueren. De geschate Käschtepunkt louch sengerzäit bei 156,5 Milliounen Euro."Chamber decidéiert: Ettelbréck kritt eng ganz nei Gare." rtl.lu, leschten Update: 09.12.2014, 18:07:10. D'Aarbechte fir d'Ënnerféierung hunn eréischt 2023 ugefaangen a solle bis Enn 2028 fäerdeg sinn(Stand: Dezember 2025).

Bis 2019 bestoung nieft der Gare nach eng Annex vum CFL-Busdéngscht; déi ass awer zougemaach a mam engem neien Depot zu Iechternach ersat ginn.

Am November 2020 waren d'Bauaarbechte fir en 3. Quai fäerdeg"Drëtte Quai zu Ettelbréck ka vun elo un ugefuer ginn." rtl.lu, 09.11.2020 11:21.. Fir dat ze maache goufen e puer Gleiser ewechgerappt an anerer frësch geluecht.

D'Geneemegung fir d'Gebai vun 1862 ofzerappe gouf den 20. Abrëll 2021 vum Ettelbrécker Buergermeeschter ausgestallt. En ettlech Leit, an d'Asbl Ettelbréck 21, hunn dogéint protestéiert, datt dat aalt Gebai verschwanne misst. D'Ofrappaarbechte hätte sollen am Oktober 2021 ufänkenMarc Hoscheid, Demo gegen Demolierung, Luxemburger Wort,, schlussendlech war dat Enn Mäerz 2022 de Fall"Ettelbrécker Gare: Aalt Gebai vun der Gare gëtt zanter e Méindeg ofgerappt." rtl.lu, 28.03.2022..

Zich déi an der Gare halen

 Richtung Norden 
Aus RichtungHalt virdrunZuchNächst HaltA Richtung Lëtzebuerg ↔ Ettelbréck ↔ Ëlwen ↔ Gäilech LëtzebuergSchieren  just zwéin Nuetszich de Weekend  MéchelaËlwenLëtzebuergMiersch    Méchelajust de Weekend an op Feierdeeg, als Ersatz fir den  oder
GiewelsmillenËlwenLëtzebuergMiersch    Méchela oder
GiewelsmillenGäilech - Léck - (Liers) Lëtzebuerg ↔ Ettelbréck ↔ Dikrech LëtzebuergSchieren    DikrechDikrech Rodange ↔ Esch-Uelzecht ↔ Lëtzebuerg ↔ Ëlwen RodangeMiersch  GiewelsmillenËlwen

 Richtung Süden 
Jeeweils an der entgéintgesater Richtung wéi an der Tabell uewendriwwer.

 Biller 

 Kuckt och 
 Lëscht vun den CFL-Garen
 CFL-Zuchreseau

 Um Spaweck 

 Praktesch Informatiounen iwwer d'Gare Ettelbréck op der CFL-Websäit 
 D'Gare Ettelbréck op der Websäit "rail.lu"
 D'Gare Ettelbréck op der Websäit vu Spoorgroep Luxemburg

Ettelbréck
Kategorie:Gebaier an der Gemeng Ettelbréck
Kategorie:Atertlinn
Kategorie:CFL-Linn 1
Kategorie:Eisebunnsstreck Ettelbréck-Waasserbëlleg
Kategorie:Bauwierker 1862